open-index/open-wikipedia-markdown huggingface dataset:
மாயாறு

**மாயாறு** (*Moyar*) (மோயாறு) தமிழகத்தின் நீலகிரி மாவட்டத்தில் ஓடும் ஒரு முக்கிய ஆறு ஆகும். இது முதுமலை பகுதியில் மாயாறு எனப் பெயர் பெற்றாலும் இதன் தோற்றுவாய் நீீீீீீலகிரி மலைகளின் மேற்கு உச்சியான முக்கூர்த்தி மலைப்பகுதியாகும். இங்கிருந்து பைகாரா, முதுமலை,மசினகுடி, தெங்குமரஹாடா வழியாகப் பாய்ந்து பவானி ஆற்றுடன் கலக்கிறது.   இவ்விடத்தில்தான் பவானிசாகர் அணை கட்டப்பட்டுள்ளதது. இந்த ஆறு தமிழகம் கர்நாடகத்தின் எல்லைக்கோடாகவும் உள்ளது. நீலகிரி மலையின் 
மேற்குப் பகுதியில் உருவாகி தென்சரிவையொட்டி பவானி பாய்வதுபோல பவானிக்கருகில் நீலகிரி மலையின் மேற்குப்பகுதியில் உருவாகி வட சரிவையொட்டி பாய்ந்து பவானிசாகர் அணைப்பகுதியில் பவானியுடன் கலக்கிறது.

## மேற்கோள்கள்


பகுப்பு:நீலகிரி மாவட்ட ஆறுகள்
பகுப்பு:காவிரியின் துணை ஆறுகள்
தோரா

**தோரா** (ஆங்கில உச்சரிப்பு: /ˈtɔːrə/; எபிரேயம்: תּוֹרָה‎‎, "அறிவுறுத்தல்", "படிப்பிணை") என்பது யூத விவிலியத்தின் முதல் ஐந்து நூல்களைக் குறிக்கும். எபிரேயத்திலுள்ள முதல் ஐந்து நூல்களும் அவற்றின் முதல் சொற்றொடர்கள் மூலம் அழைக்கப்படுகின்றன. அவையாவன: பெரசிட் ("ஆரம்பத்தில்", தொடக்க நூல்), சேமோட் ("பெயர்கள்", விடுதலைப் பயணம்), வயீக்ரா, ("அவர் அழைத்தார்", லேவியர்)), பமிட்பார், ("பாலைவனத்தில்", எண்ணிக்கை, மற்றும் டெவரிம், ("வார்த்தைகள்", இணைச் சட்டம்). யூத போதக இலக்கியத்தில் தோரா எனும் பதம் முதல் ஐந்து நூல்களைக் குறிக்கின்றது. தோராவானது எழுதப்பட்ட தோரா, பேசப்பட்ட தோரா என நோக்கப்படுகின்றது. பேசப்பட்ட தோரா பாரம்பரிய பொருள் விளக்கத்தையும், தலைமுறையிலிருந்து தலைமுறைக்கு வாய்வழி பேச்சாக கடத்தப்பட்டு, விரிவாக்கப்பட்டு எழுதப்பட்டவையாகும். இது தல்மூத்(תַּלְמוּד), மிட்ராஸ்(מדרש‎) என இப்போது நூல் வடிவில் காணப்படுகின்றது.

யூத பாரம்பரியத்தின்படி, தோராவில் காணப்படும் எழுதப்பட்ட, வாய்வழி மொழியிலான எல்லா சட்டங்களும், கடவுளால் மோசேக்கு, சில சீனாய் மலையில் வைத்தும், சில பாலைவன கூடாரத்தில் வைத்தும் கொடுக்கப்பட்டன. இந்த படிப்பிணைகள் எல்லாம் பின்னர் தொகுக்கப்பட்டு மோசேயினால் எழுதப்பட்டன. அதுவே இன்றுள்ள தோரா. மத்தியகால யூத தியானவியலின்படி, உலக உருவாக்கத்திற்கு முன்பே தோரா உருவாக்கப்பட்டது என்றும், படைத்தலுக்கான நீல அச்சுப்படியாக அது பாவிக்கப்பட்டது என்றும் கூறுகின்றது. பாபிலோனிய நாடுகடத்தல் காலத்தில் (கி.மு. 600) அந்நூல்கள் எழுதப்பட்டு, பாரசீக காலத்தில் (கி.மு. 400) நிறைவுற்றன என இன்றுள்ள பல வேதாகம ஆய்வாளர்கள் நம்புகின்றனர்.

## குறிப்புகள்

பகுப்பு:தோரா
கருப்பையகம்

**கருப்பையகம்** () அல்லது  **கருப்பை உட்சளிப் படலம்** பாலூட்டிகளின் கருப்பையின் உட்புறச்சவ்வு ஆகும். கருத்தரிப்பின் போது கருப்பையகத்தில் பல சுரப்பிகளும் குருதிக் கலன்களும் உருவாகின்றன. கருவுற்ற சூல்முட்டை யொன்று  கருப்பையை பற்றும்போது இவை ஒன்றுடன் ஒன்று பிணைந்து சூல்வித்தகமாக மாறுகின்றன.

## புற இணைப்புகள்
* Histology at utah.edu. Slide is proliferative phase - click forward to see secretory phase

## மேற்கோள்கள்

பகுப்பு:கருப்பை
பைக்காரா ஆறு

right|thumb|250px|1913ல் பைக்காரா அருவி
**பைக்காரா ஆறு** உதகமண்டலம் அருகேயுள்ள பைக்காரா என்ற ஊரில் உற்பத்தியாகும் ஒரு ஆறாகும் இந்த ஆற்றின் பைக்காரா அருவி 55மீ மற்றும் 61மீ உயரத்திலிருந்து கொட்டும் தொடரருவியாக சுற்றுலாப் பயணிகளை கவர்கிறது. பைக்காரா ஆற்றின் குறுக்கே ஊட்டி-கூடலூர் சாலையின் அருகே பைக்காரா அணை கட்டப்பட்டுள்ளது. பைக்காரா நீர்பிடிப்பு பகுதிகளும், சுற்றுலா படகு நிலையங்களும், தோடர் இன பழங்குடியினரின் குடியிருப்புகளும் பைக்காரா அணையைச் சுற்றியுள்ளன. உதகமண்டலத்திலிருந்து 21 கி.மீ தொலைவில் பைக்காரா அணை அமைந்துள்ளது. 

## புனல் மின் நிலையம்
பிரித்தானியர் ஆட்சியின் போது சர் சி.பி. ராமசாமி ஐயர் முயற்சியால் 1920கள் மற்றும் 1930களில் பைக்காரா திட்டம் போடப்பட்டு 1932 அக்டோபரில் 6.65 மெகாவாட் மின்சாரம் உற்பத்தியுடன் செயல்படத் தொடங்கி இன்று வரை உற்பத்தி செய்துகொண்டிருக்கிறது. தென்னிந்தியாவில் உள்ள பழமையான மின் நிலையங்களில் இதுவும் ஒன்றாகும். ஹெச்.ஜி.ஹாவர்ட் என்ற பொறியாளரின் தலைமையில் மின்சாரத்துறை செயல்படத் தொடங்கியது.

## மேற்கோள்கள்

பகுப்பு:நீலகிரி மாவட்ட ஆறுகள்
பகுப்பு:உதகமண்டலம்
பகுப்பு:தமிழ்நாட்டு ஆறுகள்
உடற்கூற்று உட்காட்டி

**உடற்கூற்று உட்காட்டி** (*speculum*, *பெக்குலம்* "கண்ணாடி" என்ற பொருள்படும் இலத்தீனிய சொல்) உடற்குழிகளை ஆராய்வதற்குப் பயன்படுத்தப்படும் ஒரு மருத்துவக் கருவியாகும்.  சோதிக்கப்படும் உடற்குழிக்கு  ஏற்றவாறு இதன் வடிவம் அமைக்கப்பட்டிருக்கும். சில பழைமையான மருத்துவ நூல்களில் *டயாப்டர்* அல்லது  *டயாப்ட்ரா* எனவும் குறிப்பிடப்பட்டுள்ளது.  உள் நோக்கி போலவே உடற்குழிக்குட் செல்ல பெக்குலம் உதவுகிறது. உள்நோக்கிகளில்  ஒளிக்கருவிகள் பொருத்தப்பட்டிருக்கும்; உட்காட்டிகள் நேரடியாகக் காண்பதற்காக வடிவமைக்கப்பட்டுள்ளன.

## மேற்கோள்கள்


## வெளியிணைப்புகள்

* Bimanual Pelvic Exam Of A Female

பகுப்பு:மருத்துவக் கருவிகள்
பகுப்பு:மகளிர் நலவியல்
திருமணிமுத்தாறு

**திருமணிமுத்தாறு** சேர்வராயன் மலைத்தொடர்  மஞ்சவாடி கணவாய் அருகே உற்பத்தியாகி சேலம் மாநகர், நாமக்கல் மாவட்டத்தின் ஊடாக செல்லும் ஓர் ஆறாகும்.. போதமலையின் தெற்கு சரிவில் உற்பத்தியாகும் *ஏளூர் நதி*யும், கஞ்சமலையின் சிற்றோடையான *பவுனாறு* அல்லது *தங்கநதி*யும் திருமணிமுத்தாற்றின் துணை ஆறுகளாகும். பல ஏரிகளை நிரம்பச் செய்து தடுப்பணைகளை எல்லாம் கடந்து சுமார் 120 கிலோ மீட்டர் பயணத்திற்கு பிறகு நாமக்கல் மாவட்டத்தில் நன்செய் இடையார் என்னும் இடத்தில் காவிரியில் கலக்கிறது

## மேற்கோள்கள்

பகுப்பு:சேலம் மாவட்ட ஆறுகள்
பகுப்பு:நாமக்கல் மாவட்ட ஆறுகள்
பகுப்பு:காவிரியின் துணை ஆறுகள்
அ. கணேசமூர்த்தி

**அ. கணேசமூர்த்தி** (A. Ganeshamurthi, 10 சூன் 1947-28 மார்ச்சு 2024) ஒரு தமிழகத்தைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். மறுமலர்ச்சி திமுகவின் மூத்த தலைவர்களில் ஒருவரான இவர் அக்கட்சியின் பொருளாளராக பதவி வகித்தார். 1978-இல் திமுக மாணவரணி பொறுப்பில் இருந்த இவர் பின்னர் ஒருங்கிணைந்த பெரியார் (ஈரோடு) மாவட்ட திமுக செயலாளராக பொறுப்பு வகித்தார். 1993-இல் திமுகவிலிருந்து வைகோ வெளியேற்றப்பட்ட போது அவருக்கு ஆதரவு தெரிவித்து வெளியேறிய ஒன்பது மாவட்ட செயலாளர்களில் கணேசமூர்த்தியும் ஒருவர். மறுமலர்ச்சி திமுக தொடங்கியதிலிருந்து ஈரோடு மாவட்ட செயலாளராக பொறுப்பு வகித்த இவர் 2016 ஆம் ஆண்டு மறுமலர்ச்சி திமுக பொருளாளராக ஆனார். இவர் 1998 ஆம் ஆண்டு பொதுத்தேர்தலில் பழனி தொகுதியில் போட்டியிட்டு வென்றார். பின்னர் 2009, 2019ஆம் ஆண்டு நடைபெற்ற மக்களவைத் தேர்தலில், ஈரோடு தொகுதியிலிருந்து ம.தி.மு.க சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் 2009 பொதுத் தேர்தலில் மதிமுக சார்பாக வென்ற ஒரே வேட்பாளரும் இவரே.

## போட்டியிட்ட தேர்தல்களும் முடிவுகளும்
மொத்தம் 25 பேர் தேர்தலில் போட்டியிட்ட 15வது ஈரோடு மக்களவைத் தொகுதிக்கான தேர்தலில், காங்கிரசு கட்சியை சார்ந்த ஈ.வே.கி.ச. இளங்கோவனை 49,336 வாக்குகள் வேறுபாட்டில் தோற்கடித்து, ஈரோடு மக்களவைத் தொகுதியின் முதல் உறுப்பினராக தேர்வுபெற்றார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், ஈரோடு தொகுதியிலிருந்து, மறுமலர்ச்சி திராவிட முன்னேற்றக் கழகம் சார்பாக வேட்பாளராக நிறுத்தப்பட்டாலும், திமுக சின்னமான *உதயசூரியன்* சின்னத்தில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## இறப்பு
உடல் நலக்குறைவினால் மருத்துவமனையில் சிகிச்சைப்பெற்று வந்த அ. கணேசமூர்த்தி சிகிச்சைப் பலனின்றி 28 மார்ச்சு 2024 அன்று அதிகாலை உயிரிழந்தார்.

## மேற்கோள்கள்

பகுப்பு:1947 பிறப்புகள்
பகுப்பு:2024 இறப்புகள்
பகுப்பு:ஈரோடு மாவட்ட மக்கள்
பகுப்பு:15வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
திருவிருத்தம் (நம்மாழ்வார்)

பன்னிரண்டு ஆழ்வார்களில் ஒருவரான நம்மாழ்வார் **திருவிருத்தம்**, திருவாசிரியம், பெரிய திருவந்தாதி, திருவாய்மொழி ஆகிய நூல்களைப் பாடியுள்ளார்.

இவர் பொ.ஊ. 10-ஆம் நூற்றாண்டில் வாழ்ந்தவர்.

நம்மாழ்வாரின் பாட்டுடைத் தலைவர் திருமால்.

இவர் திருமாலைத் தெய்வமாகக் கொண்டு பாடல்களைப் பாடினாலும் பிற சமயக் கோட்பாடுகளையும் மதித்துப் போற்றியவர்.

நம்மாழ்வாரின் திருவிருத்தம் கட்டளைக்கலித்துறைப் பாடல்களால் ஆனது. நூற்பயன் கூறும் இறுதிப்பாடலையும் சேர்த்து இதில் 100 பாடல்கள் உள்ளன. இவை அந்தாதி முறையில் கொடுக்கப்பட்டுள்ளன. அகத்திணையில் வரும் துறையைச் சேர்ந்த பாடல்களாகவே நூல் முழுவதும் அமைந்துள்ளது ஒரு குறிப்பிடத்தக்க செய்தி.

*முதலாம் பாடல் ‘இமையோர் தலைவா! அடியேன் செய்யும் விண்ணப்பம் கேட்டருளாய்’ என்று தொடங்குகின்றது.
*முகில்வண்ணன் கண்ணனுக்கே தன்னை ஆளாக்கிக்கொண்ட தலைவியின் நிலை கண்டு தோழி கவல்கின்றாள்.(கவல்-துன்பம்)(2)
*கோவலன் பாவையும், மண்மகளும், திருவும் நிழல்போல் தொடரும் துழாய் அண்ணலைக் கண்ட நெஞ்சம் மீள மறுக்கின்றதே என்கிறாள் தலைவி. (3)
*வாடையைப் ‘பனிநஞ்ச மாருதம்’ எனக் குறிப்பிட்டு அவன் பிரிவால் தலைவி வருந்துகிறாள். (4)
*பனிப்புயல் வண்ணன் தலைவியைப் பனிப்புயலில் வாடவிட்டானே என்று தோழி கவல்கிறாள். (5)
*தலைவன் தலைவியை ‘மதன செங்கோல் கடாவிய கூற்றம்’ எனச் சொல்லி வியக்கிறான். (6)
*வானவில்லைத் திருமாலின் வில் எனத் தலைவி மயலகுகிறாள். (7)
*தலைவன் பொருள் தேடச் செல்லவிருப்பதைத் தோழிக்குக் குறிப்பால் உணர்த்துகிறான். (8)
*நேமியான் விண்ணாடு போன்ற இவளை யார் பிரிவார் எனத் தலைவன் ஏங்குகிறான். (9)
*தலைவியை ‘மதியுடம்படும்படி’ச் செய்யுமாறு தோழியிடம் தலைவன் வேண்டுகிறான். (10)

இப்படி வளர்ந்துகொண்டே செல்லும் இந்த அக-இலக்கியம் வெறிவிலக்கு (20), தலைவி அன்னத்தை(சோற்றை) வெறுத்தல் (29), தலைவி மேகத்தைத் தூது விடுதல் (31), தலைவனுடன் தன் மகள் சென்ற சுரத்து அருமையை எண்ணி நற்றாய் கவலைப்படுதல் (37), கட்டுவிச்சி குறி சொல்லுதல் (53), தலைவி அன்றில் குரல் கேட்டுப் புலம்புதல் (87) போன்ற செய்திகளுடன் நூல் வளர்கிறது.
;பாடல் 99

ஈனச்சொல் ஆயினும் ஆகுக எறிதிரை வையம்முற்றும்
ஏனத் துருவாய் இடந்த பிரான்இருங் கற்பகம்சேர்
வானத் தவர்க்கும் அல்லா தவர்க்கும் (மற்றெல்லாம்) ஆயவர்க்கும்
ஞானப் பிரானையல் லாலில்லை நான் கண்ட நல்லதுவே.

இப்படித் தலைவி சொல்லும் செய்தியோடு நூல் நிறைவு பெறுகின்றது.

பகுப்பு:10 ஆம் நூற்றாண்டுத் தமிழ் நூல்கள்
ஜியார்ஜியோ பாபனிகொலாவு

**ஜியார்ஜியோ நிகொலசு பாபனிகொலாவு ** (*Georgios Nicholas Papanikolaou* அல்லது  **ஜியார்ஜ் பாபனிகொலாவு**; ; கைமி, யுபோஇயா தீவு, கிரீசு, மே 13, 1883 – பெப்ரவரி 19, 1962) ஓர் கிரேக்க நோயியலாளர். உயிரணு உயிரியல் துறையிலும் புற்றுநோய் முன்னறிதலிலும் முன்னோடியாகத் திகழ்ந்தவர். *[[பாப் சோதனை]]*யைக் கண்டறிந்தவர்.

## வெளி இணைப்புகள்
* Georgios Papanikolaou profile at NNDB (Notable Names Database).

பகுப்பு:1883 பிறப்புகள்
பகுப்பு:1962 இறப்புகள்
பகுப்பு:20-ஆம் நூற்றாண்டு கண்டுபிடிப்பாளர்கள்
குந்தா ஆறு

**குந்தா ஆறு** நீலகிரி மாவட்டத்திலுள்ள மலைகள் வழியே ஓடும் ஆறாகும்.  தேவபெட்டா, கரைக்கடா, கௌலின் பெட்டா, போர்த்திமந்து என்ற 8000அடி உயரமலைகளினிடையே ஓடும் அவலாஞ்சி மற்றும் எமரால்டு காட்டாறுகள் சேர்ந்து குந்தா ஆறு உற்பத்தியாகிறது. 6000 அடி உயரத்தில் சில்ல அள்ளா என்ற ஆறும், அதன்கீழே கனர அள்ளா, கௌளி முளி அள்ளா, பெகும்ப அள்ளா என்ற சிற்றாறுகளும், குந்தாவுடன் இணைகின்றன. குந்தா ஆறு இறுதியல், பவானியில் கலக்கிறது. இங்கு, தமிழக மின் துறைக்குச் சொந்தமான, இரண்டு அணைகள், மேலும், கீழும் உள்ளன. இதனால் குந்தா நீர்மின்னாக்கத் திட்டம் மூலம் மின்சாரமும் தயாரிக்கப்படுகிறது.

பகுப்பு:நீலகிரி மாவட்ட ஆறுகள்
பாட்டுடைத் தலைவன்

பாட்டு நூலில் போற்றப்படும் தலைவனைப் **பாட்டுடைத்தலைவன்** எனக் குறிப்பிடுவது வழக்கம். 

தமிழ்ப்புலவர்கள் பாடிய பாடல்கள் ஏதாவது ஒரு தலைவனையோ, பொருளையோ மையமாகக் கொண்டு பாடப்பட்டிருக்கும். 

கி.பி. முதலாம் நூற்றாண்டுக்கு முற்பட்ட சங்ககாலப் புலவர்கள் தாம் பாடிய பாடல்களிலும், பாட்டுகளிலும் அரசர்களையும்,  வள்ளல்களையும் பாட்டுடைத் தலைவராகக் கொண்டனர்.
*மதுரைக்காஞ்சி நூலின் பாட்டுடைத்தலைவன் தலையாலங்கானத்துச் செருவென்ற நெடுஞ்செழியன் என்னும் அரசன்.
*சிறுபாணாற்றுப்படை நூலின் பாட்டுடைத்தலைவன் ஓய்மானாட்டு நல்லியக்கோடன்.

அதற்குப் பின்னர் சமயம் தலைதூக்கி நின்ற காலத்தில் இறைவனை மட்டுமே பாட்டுடைத் தலைவராகக் கொண்டனர். 
*சைவத் திருமுறைகள் நூல்களின் பாட்டுடைத்தலைவன் சிவன்
*நாலாயிர திவ்வியப் பிரபந்தம் நூல்களின் பாட்டுடைத்தலைவன் திருமால்

பத்தாம் நூற்றாண்டில் தலைதூக்கிய பிற்காலச் சோழர் காலத்துக்குப் பின்னர் இறைவன், அரசன் ஆகிய இருவருமே பாட்டுடைத் தலைவராக மாறினர்.
*கம்பராமாயணம் நூலின் பாட்டுடைத்தலைவன் இராமன்
*மூவருலா நூலின் பாட்டுடைத்தலைவர்கள் விக்கிரம சோழன், அவனது மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவர்.
## காலநிலைகளில்
பாட்டுடைத் தலைவர்களாக விளங்கியவர்கள் எப்போது யாராக விளங்கினர் என்று மு. அருணாசலம் பட்டியல் ஒன்றைத் தருகிறார். 

## மேற்கோள்

பகுப்பு:சொல்விளக்கம்
பகுப்பு:தமிழ் இலக்கியம்
இயற்கணிதச் சமன்பாடு

கணிதத்தில் **இயற்கணிதச் சமன்பாடு** (*algebraic equation*) என்பது 
P = Q, வடிவில் அமைந்ததொரு சமன்பாடு. இயற்கணிதச் சமன்பாடுகள் ஒரு களத்தில் வரையறுக்கப்படுகின்றன. இச்சமன்பாட்டிலுள்ள  *P* மற்றும் *Q* இரண்டும் அதே களத்தில் அமைந்த பல்லுறுப்புக் கோவைகள். இப்பல்லுறுப்புக்கோவைகள் பல மாறிகளைக் கொண்டிருக்கலாம். எடுத்துக்காட்டாக,

:y^4+\frac{xy}{2}=\frac{x^3}{3}-xy^2+y^2-\frac{1}{7} -இது விகிதமுறு எண் களத்தில் அமைந்த இயற்கணிதச் சமன்பாடு. இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.

## சமான சமன்பாடுகள்
இரு இயற்கணிதச் சமன்பாடுகளின் தீர்வுகள் சமமாக இருந்தால் அவ்விரு சமன்பாடுகளும் *சமானமானவை*. P = Q மற்றும் P-Q = 0 இரண்டும் சமானமான சமன்பாடுகள். இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.

விகிதமுறு எண்களில் அமைந்த ஒரு இயற்கணிதச் சமன்பாட்டை, முழு எண்களைக் கெழுக்களாகக் கொண்ட சமானமான சமன்பாடாக மாற்றலாம். மேலே தரப்பட்டுள்ள சமன்பாட்டினை முழுமையாக 42 (= 2·3·7) -ஆல் பெருக்கித் தொகுத்தெழுதக் கிடைக்கும் சமான சமன்பாடு:
:42y^4+21xy-14x^3+42xy^2-42y^2+6=0

## தீர்வுகள்
எந்தவொரு சமன்பாட்டிற்கும் அச்சமன்பாட்டினையும் நிறைவு செய்யும் அதிலமைந்த மாறிகளின் மதிப்புகள் அச்சமன்பாட்டின் தீர்வுகள் என அழைக்கப்படுகின்றன. இயற்கணிதச் சமன்பாடுகளுக்கு அவை மூலங்கள் எனவும் அழைக்கப்படுகின்றன. முறையாகச் சொல்வதென்றால்  * *P*=0 * சமன்பாட்டின் தீர்வுகள் பல்லுறுப்புக்கோவை * *P'' -ன் மூலங்களாகும்.

ஒரு சமன்பாட்டைத் தீர்க்கும்போது அதன் தீர்வுகள் எந்த கணத்தில் அமையும் என்பதைக் கவனத்தில் கொள்வது அவசியம். விகிதமுறு எண்கள் கணத்தில் அமைந்த ஒரு சமன்பாட்டின் தீர்வுகள் அனைத்தும் முழு எண்களாக அமையலாம். அத்தகைய சமன்பாடுகள் டயஃபண்டைன் சமன்பாடுகள் என அழைக்கப்படும். இதேபோல் தீர்வுகள் மெய்யண்களாகவோ அல்லது கலப்பெண்களாகவோ அமையலாம்.

## மேற்கோள்கள்
பகுப்பு:பல்லுறுப்புக் கோவைகள்
பகுப்பு:சமன்பாடுகள்
பெண் இனப்பெருக்கத் தொகுதி

**மனிதப் பெண்ணின் இனப்பெருக்கத் தொகுதி **(*human female reproductive system* அல்லது **பெண் பிறப்புறுப்பு அமைப்பு**) இரண்டு முதன்மை பகுதிகளாகப் பிரிக்கப்படுகிறது:  வளரும் கருவுருவை தாங்கும், யோனி மற்றும் கருப்பை சுரப்பு நீர்களை சுரக்கும், ஆணின் விந்தணுவை உடற்கூற்றளவில் பாலோப்பியன் குழாய்களுக்கு செல்லவிடும் கருப்பை ஒன்றாகும்; மற்றொன்று உடற்கூற்றளவில் பெண்ணின் சூல்முட்டைகளை உற்பத்தியாக்கும்  சூலகம் ஆகும். இவை உடலின் உள்ளே இருக்கும் உறுப்புக்களாகும். யோனி வெளி உறுப்புக்களான  இதழ்கள், யோனிலிங்கம் மற்றும் சிறுநீர் வடிகுழாய் ஆகியவற்றை உள்ளடக்கிய அல்குலைச் சந்திக்கிறது.  யோனியை கருப்பையுடன் கருப்பை வாய் இணைக்கிறது; கருப்பையும் சூலகமும் பாலோப்பியன் குழாய்களால் இணைக்கப்பட்டுள்ளன.  குறிப்பிட்ட இடைவெளியில் சூலகம் வெளிப்படுத்தும் சூல்முட்டை பாலோப்பியன் குழாய்கள் வழியாக கருப்பையை அடைகிறது.

இவ்வாறு செல்கையில் சூல்முட்டை விந்தணுவை சந்திக்க நேர்ந்தால் விந்தணு உள்புகுந்து முட்டையுடன் கலப்பதால் கருக்கட்டல் நிகழ்கிறது. பொதுவாக கருக்கட்டல் கருக்குழல்களில் நிகழுமெனினும் கருப்பையிலும் நிகழ வாய்ப்புள்ளது. கருக்கட்டலால் உருவான  கருவணு கருப்பையின் சுவர்களில் ஒட்டிக் கொள்கிறது. இங்கு கருவணு   முளைய விருத்தி மற்றும் உருவத் தோற்றத்திற்கான செயல்பாடுகளை துவக்குகிறது.  வெளியுலகில் பிழைக்குமளவு வளர்ச்சியடைந்த பின்னர் கருப்பை வாய் விரிந்தும் கருப்பை சுருங்கியும்  முதிர்கரு யோனி வழியாக வெளியேற்றப்படுகிறது.

உடற்கூற்றளவில் பெண்ணாகப் பிறக்கும்போதே  உருவாக்கப்படும் சூல்முட்டைகள் விந்தணுக்களை விட பெரியதாக உள்ளன.  சூலகம் ஏறத்தாழ ஒவ்வொரு மாதமும் ஒரு சூல் முட்டையை  முதிர வைத்து தன்னுடன் இணைந்துள்ள பாலோப்பியன் குழாய் மூலமாக கருப்பைக்கு அனுப்புகிறது.   அங்கு கருக்கட்டவில்லை என்றால் அந்த முட்டை மாதவிடாய் காலத்தில் வெளியேற்றப்படுகிறது. 

ஆண்களில் தொடர்புடைய அமைப்பு ஆண் இனப்பெருக்க அமைப்பு ஆகும்

## References

## வெளி இணைப்புகள்

* பெண்ணின் இனப்பெருக்கத் தொகுதி 
* பெண்ணின் இனப்பெருக்கத் தொகுதி குறித்த ஊடாடு வரையம் 

பகுப்பு:இனப்பெருக்கம்
பகுப்பு:உடற்கூற்றியல்
ஐடன் பிளிசார்டு

**ஐடன் கிரேகு பிளிசார்டு** (*Aiden Craig Blizzard*, சூன் 27, 1984) என்பவர் தென் இரெட்பேக்சு அணியின் உறுப்பினராகவுள்ள ஆத்திரேலியத் துடுப்பாட்டவீரர் ஆவார். இவர் இந்தியப் பிரீமியர் இலீகில் மும்பை இந்தியன்சு அணியில் விளையாடி வருகின்றார். இவர் இருபது20 போட்டிகளில் சனவரி 1, 2007இல் நடந்த தென் ஆத்திரேலியாவுக்கு எதிரான போட்டியில் அறிமுகமாகி, அப்போட்டியிலேயே எட்டு ஆறுகள் உள்ளடங்கலாக 38 பந்துகளில் 89 ஓட்டங்களைப் பெற்றுள்ளார். அப்போட்டியில் 23 பந்துகளிலேயே அரைச்சதத்தை எட்டியது குறிப்பிடத்தக்கது.

## துடுப்பாட்ட வாழ்க்கை
* மெல்பேர்ணில் இடம்பெற்ற தாசுமானியாவுக்கு எதிரான போட்டியில் பட்டியல் அளவில் தனது முதல் போட்டியை விளையாடினார். ஆனால், ஓட்டங்கள் எதையும் பெறாமலே ஆட்டமிழந்தார்.
* ஆங்கிலப் புத்தாண்டான சனவரி 1, 2007 அன்று தென் ஆத்திரேலியாவுக்கு எதிரான போட்டியில் விக்டோரியா புசுரேஞ்சர்சு அணிக்காகத் தனது முதல் இருபது20 போட்டியில் விளையாடி 89 ஓட்டங்களைக் குவித்தார்.
* 2007இல் திசம்பர் 10இலிருந்து திசம்பர் 12 வரை தாசுமானியாவுக்கு எதிராக நடைபெற்ற போட்டியில் விளையாடியதன் மூலம் முதல் தர துடுப்பாட்டத்தில் விளையாடத் தொடங்கினார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
இந்தியாவின் மாநிலங்கள் வாரியாகத் தமிழ் பேசும் மக்கள்

இது இந்தியாவின் மாநிலங்களும் ஆட்சிப்பகுதிகளில் தமிழ் மொழியை தாய்மொழியாகக் கொண்டவர்களின் எண்ணிக்கையின் அடிப்படையிலான பட்டியல் (முதல் மொழி).

இது 2001 இல் **இந்தியாவின் மாநிலங்கள் மற்றும் நடுவண் ஆட்சிப்பகுதிகள் சார்ந்த [[தமிழர்]] மக்கள்தொகை** பற்றிய புள்ளிவிவரங்களாகும். மக்கள்தொகை மதிப்பீடு 2001. மொத்த மக்கள்தொகை புள்ளிவிவரங்கள் இணையத்தில் உள்ளன.

## குறிப்புகள்

## மேலும் காண்க
* தமிழை ஆட்சிமொழியாகக் கொண்ட நாடுகளின் பட்டியல்
* தமிழ் மொழி பேசும் மக்கள் தொகை நாடுகள் வாரியாக
* தமிழ் மொழி பேசும் மக்கள்தொகை நகரங்கள் வாரியாக

## மேற்கோள்கள்

பகுப்பு:இந்தியத் தமிழர்
பகுப்பு:தமிழர்
பிரான்சிய மேற்கோட்குறி

**பிரான்சிய மேற்கோட்குறி** அல்லது **கில்லெமெட்டு** (*Guillemet*) என்பது நிறுத்தக்குறிகளில் ஒன்றாகும்.

«, », ‹, › ஆகிய குறியீடுகள் பிரான்சிய மேற்கோட்குறிகள் என அழைக்கப்படும். சில மொழிகளில் உரையைக் குறிப்பதற்குப் பிரான்சிய மேற்கோட்குறிகள் பயன்படுத்தப்படுகின்றன. பிரான்சிய மேற்கோட்குறிகள் பார்ப்பதற்கு  போன்ற கணிதக் குறியீடுகளைப் போலிருந்தாலும் அவை இவற்றிலிருந்து வேறுபட்டவை.

## சொற்பிறப்பியல்
பிரான்சிய நாட்டவரான குயள்ளுமே லெ பே என்பவரின் பெயரில் குயள்ளுமே என்ற பகுதியிலிருந்து கில்லெமெட்டு என்ற பெயர் பெறப்பட்டது.

## பயன்பாடுகள்
### உரை
«உரை» என்ற வடிவத்தில் உரையைக் காட்டுவதற்குப் பின்வரும் மொழிகளில் பிரான்சிய மேற்கோட்குறிகள் பயன்படுத்தப்படுகின்றன.
* அல்பானியம்
* அரபு
* அருமேனியம்
* பெலருசியம்
* பிரித்தானி
* பல்கேரியம் (அரிதாகப் பயன்படுத்தப்படுகின்றது.)
* காட்டலான்
* சீனம் (நூல், தொகுப்பு என்பனவற்றின் தலைப்பைக் காட்டப் பயன்படுத்தப்படுகின்றது.)
* எசுத்தோனியம்
* அருபிதம்
* பிரான்சியம் (« உரை » என்றவாறு இடைவெளி விட்டுப் பயன்படுத்தப்படுகின்றது.)
* கலீசியம்
* கிரேக்கம்
* இத்தாலியம்
* கெமர்
* வட கொரியம் (தென்கொரியாவில்  பயன்படுத்தப்படுகின்றது.)
* இலத்துவியம்
* இலித்துவானியம்
* நோர்வேசியம்
* பாரசீகம்
* போர்த்துகேயம் (இப்போது பெரும்பாலும் மேற்கோட்குறிகளே பயன்படுத்தப்படுகின்றன.)
* போலியம் (பொதுவாக மேற்கோளுள் உள்ள மேற்கோளைக் காட்டப் பயன்படுத்தப்படுகின்றது.)
* உருமானியம் (மேற்கோளுள் உள்ள மேற்கோளைக் காட்ட மட்டும் பயன்படுத்தப்படுகின்றது.)
* உருசியம்
* எசுப்பானியம் (எசுப்பானியாவிற்கு வெளியில் பிரான்சிய மேற்கோட்குறியின் பயன்பாடு பெரிதாக இல்லை.)
* சுவிட்சர்லாந்து மொழிகள்
* துருக்கியம்
* உக்குரேனியம்
* வியட்நாமியம்

»உரை« என்ற வடிவத்தில் உரையைக் காட்டுவதற்குப் பின்வரும் மொழிகளில் பிரான்சிய மேற்கோட்குறிகள் பயன்படுத்தப்படுகின்றன.
* குரோவாசியம் (அரிதாகப் பயன்படுத்தப்படுகின்றது.)
* செக்கு
* தேனியம்
* இடாய்ச்சு (சுவிட்சர்லாந்தைத் தவிர)
* அங்கேரியம்
* செருபியம்
* சுலோவாக்கியம்
* சுலோவேனியம்
* சுவீடியம்

»உரை» என்ற வடிவத்தில் உரையைக் காட்டுவதற்கு பின்னிய மொழியில் பிரான்சிய மேற்கோட்குறிகள் பயன்படுத்தப்படுகின்றன.

### திசை
தொலைக் கட்டுப்படுத்திகளில் வேகமாய் முன்நகர்த்தல், வேகமாய் மீள்சுற்றல் ஆகியவற்றுக்கான விசைகளில் பிரான்சிய மேற்கோட்குறிகள் பயன்படுத்தப்படுகின்றன.

### கணினியியல்
பெர்ல் 6 கணினி மொழியில் பிரான்சிய மேற்கோட்குறிகள் பயன்படுத்தப்படுகின்றன.

## ஒருங்குறி
ஒருங்குறியில் *U+00AB, U+00BB* என்பன பிரான்சிய மேற்கோட்குறிகளை உள்ளிடப் பயன்படுத்தப்படுகின்றன.

## மேற்கோள்கள்

பகுப்பு:நிறுத்தக்குறிகள்
திருவாய்மொழி விரிவுரைகள்

பன்னிரண்டு ஆழ்வார்களில் ஒருவரான நம்மாழ்வார் இயற்றிய திருவாய்மொழி நூலிலுள்ள பாடல்களுக்கு ஐந்து பேர் எழுதிய பழமையான உரைகள் உள்ளன. அவை மணிப்பிரவாள நடையில் அமைந்துள்ளன. திருவாய்மொழி வேதத்தின் சாரமாகவும், தத்துவக் களஞ்சியமாகவும் விளங்குகிறது. இவற்றை வெளிப்படுத்தும் வகையில் இதன் உரைகள் உள்ளன.

## திருவாய்மொழி உரைகள்
# திருக்குருகைப்பிரான் பிள்ளை எழுதிய ஆறாயிரப்படி
# நஞ்சீயர் எழுதிய ஒன்பதினாயிரப்படி
# வாதிகேசரி - அழகிய மணவாளப் பெருமாள் ஜீயர் எழுதிய பன்னிரண்டாயிரப்படி
# பெரியவாச்சான்பிள்ளை இருபத்தி நாலாயிரப்படி
# நம்பிள்ளை காலட்சேபமாகச் சொல்ல வடக்கு திருவீதி பிள்ளை பட்டோலை கொண்டு அருளியது ஈடு முப்பத்தாறாயிரப்படி
* இந்த ஐந்தில் நம்பிள்ளை சொல்ல திருவீதிப்பிள்ளை எழுதிய உரைக்கு மட்டும் 'ஈடு' என்னும் சிறப்பு அடைமொழி உண்டு.
இவற்றில் 'ஈடு' என்னும் சொல் செய்யுளுக்கு ஈடாக எழுதப்பட்டுள்ள உரை என்பதனைக் குறிக்கும்.
இவற்றில் ‘படி’ என்னும் சொல் ஓலையில் எழுதப்பட்டுள்ள எழுத்தெண்ணிக்கைப் படிவத்தைக் குறிக்கும்.
### இதன் காலமும் குறிப்பும்

## நம்மாழ்வாரின் பிற நூல்களுக்கு உரை
ஈடு உரை கண்ட நம்பிள்ளை பெரிய திருமொழி, திருப்பள்ளியெழுச்சி, திருவிருத்தம் ஆகிய பிரபந்தங்களுக்கும் உரை அருளினார்.

## உரை வரலாறு
திருவாய்மொழிக்கு முதல் உரையாசிரியர் ஆளவந்தார் என்பதை ஈடு உரை வழி அறியலாம். 
நாலாயிர திவ்வியப் பிரபந்தங்களின் பொருளை, பக்தி உலகில் பரவச் செய்த பெருமைக்குரியவர் நாதமுனிகள். அவரை முதல் உரையாசிரியராகக் கொள்ளலாம். 

நாதமுனிகள் முதல் எம்பெருமானார் காலம் வரை 
:உய்யக்கொண்டார், 
:மணக்கால் நம்பி, 
:நாதமுனிகள் பேரன ஆளவந்தார், 
:பெரிய நம்பி (திருமாலை ஆண்டான்) 
:இராமானுசர் 
போன்றோர் கேள்வி வாயிலாக (நினைவாற்றல்) உரைகளைப் பாதுகாத்தனர். 
எம்பெருமானார் காலத்தில் வியாக்கியானம் என்னும் பெயரில் உரைகள் வரி வடிவம் பெறத் தொடங்கின.

## இவற்றையும் காண்க
* வைணவ இலக்கியங்கள்

## கருவிநூல்
*தமிழ் இணையக் கல்விக்கழகம் - இணையதளம்

பகுப்பு:வைணவத் தமிழ் இலக்கியம்
பகுப்பு:தமிழ் இலக்கியம்
மூக்குப்பொடி

200px|thumb|right|மூக்குப் பொடியை உறிஞ்சுவதால் தும்மல் ஏற்படுதல்**மூக்குப்பொடி** *(snuff)* என்பது போதை தரும் புகையிலை கலந்த பொடி. இது சுண்ணாம்பு, புகையிலை, நெய் மற்றும் சில வாசனைப் பொருட்கள் சேர்க்கப்பட்ட கலவை. இதை உபயோகிப்போர் இப்பொடியைத் தங்கள் விரல்களுக்கிடையில் வைத்து மூக்கின் வழியாக மூச்சுப்பாதையில் இதை நன்கு உள்ளிழுப்பர்.

இப் பழக்கத்தைப் **பொடி போடுதல்** என்பர். பொடியைத் தயாரிப்போர் வாழை மட்டையிலோ (பொடிமட்டை) சிறிய தகர டப்பாவிலோ (பொடி டப்பா) இதை அடைத்து விற்பர்.

இந்தியாவில் மூக்குப்பொடி தயாரிக்கும் பல நிறுவனங்கள் உள்ளன.

புகையிலை உள்ள பொருளான மூக்குப் பொடி உடல் நலத்திற்குத் தீங்கு விளைவிக்கக் கூடியது. வாய்ப் புற்றுநோய், குரல்வளைப் புற்று நோய் மற்றும் நுரையீரல் புற்று நோய் உள்ளிட்ட நோய்களை உண்டாக்க வல்லது.

## பழமொழி
**ஓசி பொடிதனை நாசியில் இட்டால் காசிக்கு போனாலும் கருமம் தீராது**
## பொடிக்கவி
: கரும்பொடி மாவஞ்ச வெறிகைப்பொடி சில்வெற்பர்
: தருங்கொம் பொடிசை தெய்வத்தையல் - விரும்புபுய
: வான்பொடியா நின்ற கதிர்மானு மயிலோ எனையாள்
: தேன்பொடியார் பூம்பதந் தந்தே

: ஊசிக் கழகு முனைமுறி யாமை; உயர்ந்த பர
: தேசிக் கழகுஇந் திரியம் அடக்கல்; திரள்நகில்சேர்
: வேசிக்கழகு தன் மேனி மினுக்கல்; மிகப்பெருத்த
: நாசிக்கழகு பொடியென்று சொல்லுவர் நாவலரே

: கொடியணி மாடம்ஓங்கிக் குலவுசீர் ஆனைக்காவில்
: படியினில் உள்ளார் செய்த பாக்கியம் அனையான் செங்கைத்
: தொடியினர் மதனன் சோமசுந்தரன் கடையில் செய்த
: பொடியினைப் போடாமூக்குப் புண்ணியம் செய்யா மூக்கே

**[[மாம்பழக்கவிச்சிங்க நாவலர்]]**

## மேற்கோள்கள்

## வெளி இணைப்புகள்
* வயதாகியும் பொடியன்கள்
* சீன மூக்கு பொடி வரலாறு
* மூக்கு பொடி டப்பா ஓவியம்

பகுப்பு:புகையிலை
பகுப்பு:பழக்க வழக்கங்கள்
கருப்பைவாய் புறவணியிழையிடை புதுப்பெருக்கு

**கருப்பைவாய் புறவணியிழையிடைப் புதுப்பெருக்கு ** (Cervical intraepithelial neoplasia, **CIN**), அல்லது  **கருப்பைவாய் இயல்பிறழ் வளர்ச்சி** , **கருப்பைவாய் இடைநார்த்திசு இயல்பிறழ் வளர்ச்சி **என்று கருப்பைவாயின் மேற்புறத்திலுள்ள செதிள்  உயிரணுக்களின் இயல்பிற்கு மாறான பெருக்கமும் புற்றுநோய் வர வாய்ப்புள்ள மாறுதல்களும் குறிப்பிடப்படுகின்றன. இந்த நிலை புற்றுநோய் அல்ல; மேலும் பொதுவாக குணமாக்கக் கூடியவை. மிகப் பெரும்பாலான பேருக்கு நிலையாக இருக்கிறது அல்லது நோயாளியின்  நோய் எதிர்ப்பாற்றலால் எந்தவொரு சிகிட்சையுமின்றி  சரியாகி விடுகிறது. இருப்பினும் மிகக் குறைந்த பேருக்கு கருப்பை வாய்ப் புற்றுநோயாக உருவெடுக்கிறது. பால்வினை மூலம் உட்புகுந்த  மனித சடைப்புத்துத் தீ நுண்மங்களால் (HPV) (குறிப்பாக உயர் நேரிடர் எச்பிவி வகைகள் 16 அல்லது 18), கருப்பைவாய் நெடுநாட்களான நோய்த்தொற்று  இந்த நோய்க்கான முதன்மையான காரணியாக அறியப்படுகிறது.
## மேற்கோள்கள்

பகுப்பு:நோய்கள்
பகுப்பு:தீ நுண்ம நோய்கள்
முடிகொண்டான் ஆறு

**முடிகொண்டான் ஆறு** திருவாரூர் மாவட்டம் முடிகொண்டான் ஊரில் ஓடும் காவிரி ஆற்றின் ஒரு கிளையாறு ஆகும். பாபநாசத்தில் இருந்து கிழக்கில்  சுமார் 5கி.மீ தொலைவில் வாழைப்பழக்கடை எனும் இடத்தில் குடமுருட்டி ஆற்றில் இருந்து பிரிந்து சுமார் 50 கி.மீ தூரம் ஓடி திருமலைராயன் ஆற்றுடன் இணைகிறது. இந்த ஆறு முற்காலத்தில் *பழையாறு* என்று அழைக்கப்பட்டதாக தேவாரப்பாடல்கள் தெரிவிக்கின்றன.

## மேற்கோள்கள்


பகுப்பு:திருவாரூர் மாவட்ட ஆறுகள்
திருமலைராஜன் ஆறு

**திருமலைராயன் ஆறு** நாகப்பட்டினம், திருவாரூர் போன்ற பகுதிகளில் ஓடும் ஒரு ஆறாகும். இந்த ஆறு தஞ்சாவூர் மாவட்டம் பாபநாசத்திற்கு 2 கி.மீ தொலைவில் உள்ள ராஜகிரியில் காவேரியின் கிளை ஆறான '''குடமுருட்டி ஆற்றில்''' இருந்து பிரிகிறது . 15ஆம் நூற்றாண்டில் விஜய நகர அரசின் பிரதிநிதியாக இருந்து ஆட்சி செய்தவர் சாளுவத் திருமலை ராயன். தனது தலைநகரமான திருமலைராயன் பட்டினம் என்ற ஊரில் இம்மன்னர் வெட்டிய ஆறு திருமலைராயன் ஆறு எனப்படுகிறது. திருமலைராயன்பட்டினத்தில் குடமுருட்டி ஆற்றின் இன்னொரு கிளையாறான முடிகொண்டான் ஆறு இதனுடன் சேர்கிறது.

## மேற்கோள்கள்


பகுப்பு:நாகப்பட்டினம் மாவட்ட ஆறுகள்
பகுப்பு:திருவாரூர் மாவட்ட ஆறுகள்
பகுப்பு:தஞ்சாவூர் மாவட்ட ஆறுகள்
பகுப்பு:புதுச்சேரி ஆறுகள்
குடமுருட்டி ஆறு

**குடமுருட்டி ஆறு** (*Kudamurutti River*) தஞ்சாவூர், திருவாரூர் மாவட்ட பகுதிகளில் ஓடும் காவிரியின் கிளையாறு ஆகும். இது தஞ்சாவூர் மாவட்டம், திருக்காட்டுப்பள்ளி என்னும் இடத்திலிருந்து காவிரியிலிருந்து பிரிந்து ஓடுகிறது. 

பண்டாரவாடை அருகே இதிலிருந்து திருமலைராஜனாறும், நல்லூர் அருகில் வாழைப்பழக்கடை எனும் இடத்தில் இதிலிருந்து முடிக்கொண்டான் ஆறும் பிரிகிறது. திருவையாற்றில் உள்ள ஐந்து புனித ஆறுகளில் இதுவும் ஒன்றாகும். 

தேவாரப்பாடல்களில் குறிப்பிடப்படும் இந்த ஆற்றின் பழைய பெயர் *கடுவாய்* ஆகும். திரு ஆலம்பொழில் கோயிலின் தீர்த்தமாகவும் உள்ளது.

## மேற்கோள்கள்

பகுப்பு:காவிரியின் துணை ஆறுகள்
பகுப்பு:தஞ்சாவூர் மாவட்ட ஆறுகள்
திரிவேணி சங்கமம்

thumb|right|திரிவேணி சங்கமத்தில் இறையன்பர்கள்**திரிவேணி சங்கமம்** எனும் வடமொழிச் சொல்லுக்கு மூன்று ஆறுகள் கூடுமிடம் என்று பொருள்.

அலகாபாத்தில் உள்ள திரிவேணி சங்கமம் எனுமிடத்தில் கங்கை, யமுனை ஆறுகளுடன் கட்புலனாகாத சரசுவதி ஆறும் வந்து  கலப்பதாக நம்பப்படுகிறது. 12 ஆண்டுகளுக்கு ஒரு முறை இந்த இடத்தில் கும்பமேளா நிகழ்த்தப்படுகிறது. மகாத்மா காந்தி உட்படப் பல இந்தியத் தலைவர்களின் அஸ்தி இங்கு கரைக்கப்பட்டுள்ளது.

## புனிதக்குளியல்
கரையிலிருந்து படகில் பக்தர்களை அழைத்துச் செல்கின்றார்கள். கங்கையும், யமுனையும் கூடுமிடத்தில் ஆங்காங்கு படகுகளை நிற்கவைத்து பக்தர்களை இறங்கி புனித நீராடும்படி கூறுகின்றனர். நின்று நீராடும் அளவு நீர் குறைவாக சில இடங்களில் உள்ளது. சில படகுக்காரர்கள் படகுகளுக்கிடையில் கயிற்றினைக் கட்டி அதனைப் பிடித்துக்கொண்டு பக்தர்களை சங்கமிக்கும் இடம் எனப்படும இடத்தில் இறங்கச்சொல்லி புனித நீராட வைக்கிறார்கள். அவரவர் விருப்பத்திற்கேற்ப புனிதக்குளியலில் ஈடுபடுகிறார்கள். படகுகளில் பக்தர்கள் ஒவ்வொரு குழுவாக ஏறிச்சென்று சங்கமிக்கும் இடத்திற்குச் சென்று வருகின்றனர். படகுகளில் பக்தர்கள் ஏறிச் செல்லும் போதும் பின்னர் புனித நீராடிவிட்டுத் திரும்பி வரும் போதும் காணும் காட்சிகள் மனதிற்கு ரம்மியமாக உள்ளன.

## படத்தொகுப்பு

File:Allahabad3.JPG
File:Allahabad8.JPG
File:Allahabad9.JPG
File:Allahabad10.JPG
File:Allahabad18.JPG
File:Allahabad2.JPG


## வெளி இணைப்புகள்
* சுற்றுலா இன்பம் திரிவேணி சங்கமம், தினமணி வலைப்பூ 
* தினமலர் கோயில்கள்
* தினமலர் கோயில்கள்
* திரிவேணி சங்கமம் (கங்கா, யமுனா, சரஸ்வதி)
* ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014

பகுப்பு:உத்தரப் பிரதேசம்
பகுப்பு:இந்து புனிதத் தலங்கள்
பகுப்பு:இந்து யாத்திரைத் தலங்கள்
திருவாசிரியம்

திருவாசிரியம் நம்மாழ்வாரின் நூல்களில் ஒன்று. 

இதில் ஏழு ஆசிரியப்பாக்கள் உள்ளன.  
இவை அந்தாதித்தொடையில் அமைந்துள்ளன. 
இந்த நூலை யஜுர்-வேத சாரம் என்பர். 
இதன் முகப்பில்  அருளாளப் பெருமான் எம்பெருமானார் இயற்றிய கலிவிருத்தத்தாலான தனியன் பாடல் ஒன்று உண்டு.
## பாடல் தரும் செய்தி
;1
:திருமால் மூவுலகு அளந்த சேவடியான். தாமரை உந்தி நாயகன். அவனுக்கு உடை செவ்வானம். சுடர், மதி, மீன்கள் சூடியிருக்கும் பவளவாய் மரகதக் குன்றம். கடலோன் மேல் பள்ளிகொண்டுள்ளான். வாயும் கண்ணும் சிவப்பு. மேனி பச்சை. ஐந்தலை நாகப் படுக்கையில் அறிதுயில் கொள்கிறான். சிவன் அயன் இந்திரன் முனிவர் முதலானோர் தொழுது நிற்கின்றனர்.  
;2
*‘நேரிய காதல் அன்பில் அன்பு ஈன்ற தேறல்’
*‘அமுத வெள்ளத்தான்’
;3
*தெய்வம் மூன்றில் முதல்வன்
;இதில் வரும் முடுகிசை
:வரைபுரை திரைபொர பெருவரை வெருவர
:உருமுரல் ஒலிமணி நளிகடல் படவர 
;4
:பெரும்பாழ் காலத்து சிவன், அயன் ஆகியோரையும், மூவுலகையும் படைத்த முதல். 
;5
*தாமரைக் கண்ணான்
*கனி வாயன்
*கற்பகம் முதலான ஆயிரம் தழைத்த முடி புனைந்தவன்
;6
:படைத்து, இடந்து, உண்டு, உமிழ்ந்து, அளந்து, நேர்ந்து, உலகளிக்கும் முதற்பெருங் கடவுள் நிற்ப, புடைப் பல தான் அறி தெய்வம் பேணுதல் தனாது புல்லறிவாண்மை.
;7
:ஆலிலை மேல் பள்ளி கொள்ளும் ஒருமா தெய்வம்.

## அடிக்குறிப்பு

பகுப்பு:நாலாயிரத்திவ்ய பிரபந்தம்
தியாகராசர் கல்லூரி

**தியாகராசர் கல்லூரி** என்ற தலைப்பில் உள்ள  கட்டுரைகள்:

* தியாகராசர் கலைக்கல்லூரி, மதுரை
* தியாகராசர் பொறியியல் கல்லூரி, மதுரை

----
பெரிய திருவந்தாதி

**பெரிய திருவந்தாதி** என்பது நம்மாழ்வார் இயற்றிய சிற்றிலக்கியங்களில் ஒன்று. திருவிருத்தம், திருவாசிரியம், திருவாய்மொழி என்பன இவரது பிற சிற்றிலக்கியங்கள். இந்த நூல்களின் பாட்டுடைத் தலைவர் திருமால். 

நம்மாழ்வார் 10ஆம் நூற்றாண்டில் வாழ்ந்த தமிழ்ப்புலவர். இவர் திருமாலைத் தெய்வமாகக் கொண்டு பாடல்களைப் பாடினாலும் பிற சமயக் கோட்பாடுகளையும் மதித்துப் போற்றியவர். 

பெரிய திருவந்தாதி வெண்பாச் செய்யுளால் ஆனது. இந்த நூலில் 87 வெண்பாக்கள் அந்தாதியாகத் தொடுக்கப்பட்டுள்ளன. முதலும் இறுதியும் கூட மாலை போல் தொடுக்கப்பட்டுள்ளன.

## பாடல் நலம்
:இவையன்றே நல்ல இவையன்றே தீய
:இவையென் றிவையறிவ னேலும் – இவையெல்லாம்
:என்னால் அடைப்புநீக் கொண்ணா திறைவனே
:என்னால் செயற்பால தென்?  (3) 

:சீரால் பிறந்து சிறப்பால் வளராது
:பேர்வாமன் ஆகாக்கால் பேராளா! – மார்பாரப்
:புல்கிநீ உண்டுமிழ்ந்த பூமிநீர் ஏற்பரிதே
:சொல்லுநீ யாமறியச் சூழ்ந்து. (16)  

:அவனாம் இவனாம் உவனாம் மற்றும்பர்
:அவனாம் அவனென் றிராதே – அவனாம்
:அவனே எனத்தெளிந்து கண்ணனுக்கே தீர்ந்தால்
:அவனே எவனேலும் ஆம். (36) 

## அடிக்குறிப்புகள்

பகுப்பு:நாலாயிரத்திவ்ய பிரபந்தம்
ஞானபோதினி (1897-1904)

**ஞானபோதினி** எனும் இதழை எம்.எஸ்.பூரணலிங்கம் பிள்ளையும் அவரது நண்பரான பரிதிமாற்கலைஞரும் இணைந்து 1897 ஆம் ஆண்டு துவங்கினர். இது சென்னை இலிங்கி செட்டித் தெருவிலிருந்து வெளிவந்தது.  1904 வரை இந்த இதழ் வெளிவந்தது.

## மேற்கோள்கள்

பகுப்பு:நின்று போன தமிழ் இதழ்கள்
பகுப்பு:தமிழ்_இதழ்கள்
ஐகேட்

**ஐகேட்** (முன்னாளில் **ஐகேட் பட்னி**, **ஐகேட் க்ளோபல் சொலியூசன்ஸ்** மற்றும் **பட்னி கம்ப்யூட்டர் சிஸ்டம்சு**) (, , ) என்பது தகவல் தொழில்நுட்ப சேவை வழங்கும் நிறுவனமாகும். இந்நிறுவனத்தில் சுமார் 18,000 நபர்கள் பணிபுரிகின்றனர். ஐகேட் பட்னி அமெரிக்கா, ஐரோப்பா, ஆசிய - பசிப்பிக் பகுதிகள் உட்பட 23 நாடுகளில் தன்னுடைய பணிமனையை நிறுவியுள்ளது மட்டுமில்லாமல், இந்தியாவில் முக்கியமான எட்டு நகரங்களில் தன்னுடைய கிளைகளை கொண்டுள்ளது. இந்நிறுவனத்திற்கு பார்ட்டியூன் 1000 நிறுவனங்களில் உள்ள சுமார் 360 நிறுவனங்கள் வாடிக்கையாளராக உள்ளனர் என்பது குறிப்பிடத்தக்கது.

## வரலாறு

நரேந்திர பட்னி என்பவரால் தொடங்கப்பெற்ற பட்னி கம்ப்யூட்டர் சிஸ்டம்சு என்னும் இந்நிறுவனம், இந்தியாவின் முதல் கணினி சார்ந்த சேவை வழங்கும் நிறுவனமாகும். நரேந்திர பட்னியின் தாரக மந்திரம்,

அதாவது,
 என்ற கொள்கையை உடையவர், இந்தியாவின் முதல் கணினி சார்ந்த சேவையைத் துவங்கி, வெற்றிபெற்று அது உண்மையென்றும் உணர வைத்தார்.

### ஆரம்பம்
1972-ம் ஆண்டு இந்நிறுவனம் "டேட்டா கன்வர்ஷன் இன்க்"("Data Conversion Inc") என்ற பெயரில் தொடங்கப்பட்டது. நரேந்திர பட்னி தன் மனைவி பூனத்துடன் இணைந்து, தங்களுடைய வீட்டிலிருந்து ஆரம்பித்தனர்.

## ஐகேட்டின் ஆக்கிரமிப்பு
ஐகேட் நிறுவனமானது, பட்னி கம்ப்யூட்டர் சிஸ்டம்ஸ் நிறுவனத்தை 2011-ம் ஆண்டு ஜனவரி 10-ம் நாள் கைப்பற்றியது. அதன்பிறகு சுமார் 25,000 ஊழியர்களுடைய பெரிய நிறுவனமாக ஐகேட் உருவானது.

## கிளைகள்

## விருதுகளும் அங்கீகாரமும்
* 2008-ம் ஆண்டு ஐ. ஏ. ஓ. பி. உலகளாவிய சிறந்த 100 நூறு அவுட்சோர்சிங் என்னும் அயலாக்கம் செய்யும் நிறுவனங்களில் ஒன்று.
* காப்பீட்டு நிறுவனங்களுக்கு வணிகச் செயலாக்க அயலாக்கச் சேவை வழங்கும் சிறந்த 15  நிறுவனங்களில் ஒன்று.

## குறிப்புகள்

## வெளி இணைப்புகள்
* உத்தியோகப்பூர்வ இணையத்தளம்
கா. சூரன்

சைவப்பெரியார் **கா. சூரன்** (ஆகத்து 1, 1881 - 1956) இலங்கையின் வடக்கே வடமராட்சியில் அமைந்துள்ள தேவரையாளி சைவ வித்தியாசாலையின் நிறுவனராகவும் முதல்வராகவும் இருந்தவர். இவர் ஒரு சமூக முன்னோடியுமாவார். பதிகங்கள் பாடுவதிலும் கவியாற்றுவதிலும் வல்லவர். முற்போக்கு எண்ணம் கொண்டவர்.

## வாழ்க்கைச் சுருக்கம்
1881 ஆம் ஆண்டு ஆவணி மாதம் கரவெட்டியில் பிறந்தார். தந்தையார் வே. காத்தார், தாயார் வள்ளி ஆகியோருக்கு மூத்த புதல்வனாகப் பிறந்தார். கரவெட்டியில் இருந்த உவெசுலியன் மிசன் கிறித்தவப் பாடசாலையில் 5 ஆம் வகுப்புவரை கல்வி கற்றார். 1917 இல் வதிரியில் மாணிக்கம் என்பவரை மணஞ் செய்தார். பிள்ளைகள் மகள் சிவபாக்கியம், மகன் ஏகாம்பரம்.

## சமூகப்பணிகள்
*தேவரையாளி சைவவித்தியாசாலையின் நிறுவனர். தேவரையாளி ஆரம்பப் பாடசாலையை வதிரி ‘வண்ணஞ்சீமா’ என்ற காணியில் சிறு கொட்டிலில் தொடக்கி பின்னர் 1917 இல் தற்போது அமைந்திருக்கும் இடத்தில் பிரவேசம் செய்வித்தார். 1919 இல் பாடசாலை பதிவு செய்யப்பட்டது.
*1923 ஆம் ஆண்டில் வதிரியில் அண்ணமார் கோவிலில் நடைபெற்ற ஆடு பலியிடுதலை சைவப்பெரியார் சூரன் பலிபீடத்தில் தன் தலையை வைத்து ஆட்டை வெட்டுவதற்கு முன்னர் தன் தலையை வெட்டுங்கள் எனக் குரல் கொடுத்து அந்த ஊரில் பலியிடுதலை நிறுத்திவைத்தார். அதன் பின்னர் அந்த அண்ணமார் கோவில் பிள்ளையார் கோவிலாக மாறியது. இந்த நிகழ்வுகள் பற்றி பேராசிரியர் கா. சிவத்தம்பி பல இடங்களில் எழுதியிருக்கிறார்.

## தொடர்பான பதிவுகள்
### சைவப்பெரியார் சூரன் எழுதியவை
*பராசக்தி படவிமர்சனம் – சுதந்திரன் பத்திரிகையில் பிரசுரமானது. இது எட்டுப்பக்கங்களைக் கொண்ட சிறிய பிரசுரமாகவும் 1953 இல் 15 சத விலையில் வெளிவந்தது. *பராசக்தி படவிமர்சனம்* என்ற பெயரில் அமரர் வல்லிபுரம் கந்தசாமி நினைவு வெளியீடாக 10.03.2004 இல் மீளவும் வெளியிடப்பட்டது.
*மகாத்மா காந்தி மறைந்தபோது அவர் மீது பல இரங்கற்பாடல்களை எழுதியவர்.
**சூரன் சுயசரிதை* (பதிப்பாசிரியர்: ராஜ சிறீகாந்தன், 2004, பக்கம் 148.

### ஏனையவர்கள் எழுதியவை
*சூரனின் நினைவுதினத்தில் வெளியிடப்பட்ட ‘கல்வெட்டு’ 
*கல்கி "இலங்கையில் ஒரு வாரம்" என்ற கட்டுரையின் 8 ஆம் அத்தியாயத்தில் சைவப்பெரியார் சூரன் பற்றியும் அப்போது இலங்கையில் நிலவிய தீண்டாமை பற்றியும் 08.09.1950 இல் வெளிவந்த கல்கி இதழில் எழுதியுள்ளார்.

## நினைவுச்சின்னம்
*சைவப்பெரியார் சூரன் சிலை தேவரையாளி இந்துக்கல்லூரி வளாகத்தில் நிறுவப்பட்டுள்ளது. இவ்வுருவச் சிலைக்கு 06.02.2004 இல் அப்போதைய அதிபர், மா. குட்டித்தம்பி அடிக்கல் நாட்டினார். வடமராட்சி வலய பிரதிக் கல்விப்பணிப்பாளராக இருந்த வி. அருளானந்தம்  14.06.2004 இல் சூரன்சிலையை திறந்து வைத்தார்.

## வெளியிணைப்புகள்
*நூலகம் திட்டத்தில் சூரன் சுயசரிதை
*சூரன் எழுதிய பராசக்தி படவிமர்சனம்

பகுப்பு:1881 பிறப்புகள்
பகுப்பு:1956 இறப்புகள்
பகுப்பு:இலங்கையின் சைவப்பெரியார்கள்
சிறுநீர்வழி

**சிறுநீர்வழி** (*urethra*) அல்லது சிறுநீர்க் கால்வாய் அல்லது சிறுநீர்ப்பைக் குழாய் என்பது உடற்கூற்றியலில்   உடலின் நீர்மக் கழிவுகளை வெளியேற்றுவதற்காக சிறுநீர்ப்பையை  பிறப்புறுப்புடன் இணைக்கும் குழாயைக் குறிப்பதாகும். ஆண்களுக்கு சிறுநீர்வழியானது ஆண்குறியின் உள்ளாகச் செல்கிறது. அத்துடன் ஆண்களில் இருக்கும் சிறுநீர்வழியானது, பெண்களில் உள்ளதை விடவும் நீளமானது.

ஆண்களில் சிறுநீர்வழியானது சிறுநீரை மட்டுமன்றி விந்துப் பாய்மத்தையும் வெளியேற்ற உதவுகின்றது. பெண்களுக்கு குறைந்த நீளமே உள்ள சிறுநீர்வழி யோனிக்கு மேலாக வெளியே திறக்கின்றது. பெண்கள் சிறுநீர்வழியை சிறுநீர் கழிக்க மட்டுமே பயன்படுத்துகின்றனர். வரிவரியான வெளி சிறுநீர்வழி சுருக்குதசையானது, கட்டுப்படுத்தக் கூடிய அசைவைக் கொண்டிருப்பதனால், சிறுநீர் கழிப்பதை இச்சைக்கேற்ப கட்டுப்படுத்த உதவுகிறது.

## புற இணைப்புகள்
*  "Male Urethra"

## மேற்கோள்கள்

பகுப்பு:சிறுநீரகவியல்
பகுப்பு:சிறுநீர்த்தொகுதி
பெண்குறி

**பெண்குறி** () பெண் பாலூட்டியின் வெளிப்புறமுள்ள இனப் பெருக்க உறுப்புகளில் ஒன்றாகும். பிற பாலூட்டிகளுக்கும் இதே போன்ற வடிவமைப்பு இருப்பினும் இங்கு குறிப்பாக மனித இனப் பெண்குறி பற்றி விவரிக்கப்பட்டுள்ளது.

பெண்குறியில் பல பெரிய மற்றும் சிறிய உடற்கூற்று அமைப்புகள் அடங்கி உள்ளன; மேல்/கீழ் இதழ்கள், பூப்பு வெளி, பெண்குறிக் காம்பு, இடைகழிகள், இடைகழி நாளங்கள் மற்றும் புணர்புழையின் துளை ஆகியன சிலவாகும்.  இதன் வளர்ச்சி பல நிலைகளாக நிகழ்கிறது; முதன்மையாக முதிர்கரு காலத்திலும் பூப்படையும் பருவத்திலும் நிகழ்கின்றன. கருப்பையின் வெளிவாசலாக இருப்பதால் இதனை *இரட்டைக் கதவு*களால் காக்கிறது: பெரிய மேல் இதழ் மற்றும் சிறிய உள் இதழ். தன்னைத் தானே சுத்தப்படுத்திக்கொள்ளும் புணர்புழை உடல்நலத்திற்கு உதவ  நுண்ணுயிர்களை உள்ளிருந்து வெளியேற்றுகிறது.  எனவே பெண்குறியை வெளிப்புறமாக சுத்தம் செய்தாலே பிறப்புறுப்புப் பகுதி சுகாதாரம் பேணப்படும்.

பெண்குறி பாலுறவின்போது பங்காற்றுகிறது; இப்பகுதி உறுப்புகள் அனைத்துமே நெருக்கமான நரம்புப் பிணைப்புக்களைக் கொண்டு சரியான முறையில் தூண்டப்பட்டால் சிற்றின்ப சுகம் தருகின்றன. கலையின் பல வடிவங்களிலும் பெண்குறி உயிர் தரும் சக்தியாகவும் பாலின்பம் வழங்கும் சக்தியாகவும் விவரிக்கப்பட்டுள்ளன.

பெண்குறி பெண்ணின் சிறுநீர்க்குழாயின் துளையையும் கொண்டிருப்பதால் சிறுநீர் கழிக்கும் உயிர்வாழ் செயல்பாட்டையும் கொண்டுள்ளது.

## வடிவம்

## மேலும் காண்க
* மனித ஆண்குறி
* ஆண் இனப்பெருக்க அமைப்பு 

## பாலியல் விழிப்புணர்ச்சி

## மேற்கோள்கள்

## வெளி இணைப்புகள்

*
*
*'V' is for vulva, not just vagina by Harriet Lerner discussing common misuse of the word "vagina"
*Vulvar hygiene and Urinary Tract Infections by Heather Corinna (illustrations; no explicit photos)

பகுப்பு:பெண் இனப்பெருக்கத் தொகுதி
வண்ணம் (பாநடை வகை)

வண்ணம் என்னும் சொல் பாடலில் வரும் நடைநலத்தைக் குறிக்கும். இந்த நடைநலத்தைத் தொல்காப்பியம் 20 வகையாகப் பகுத்துக் காட்டுகிறது. பொருள்-நோக்கில் வரிசைப்படுத்தி அடுக்கப்பட்டுள்ள அவை இங்கு அகரவரிசைப் படுத்தப்பட்டுள்ளன. 

## வண்ணங்கள் 100 வகை

ஆகியவற்றை ஒன்றோடொன்று உறழ (5 பெருக்கல் 4 பெருக்கல் 5) வண்ணம் 100 என அமையும் 

## வண்ணம் நூல் வகை
* உடற்கூற்று வண்ணம் - 14ஆம் நூற்றாண்டு பட்டினத்தார் (பட்டணத்தார்) பாடல்
* உடற்கூற்று வண்ணம் - அருணகிரியார் இப்பெயருடன் ஒரு நூல் பாடினார் என்பர்.  
* சந்தக் குழிப்பு வரும் பாடல்களும் வண்ணத்தின் வகையினவே.
* ஆண்கலை, பெண்கலை வண்ணம் 
* அருணகிரிநாதர் திருவகுப்பு 
## வண்ணம் (சந்த நடை)
:தனத்தான தனனதன
:தனத்தான தனனதன
:தனத்தான தனனதன - தந்ததனனா
என்பது போலத் தாளச்சந்தம் கொண்டு வரும் பாடல்கள் சந்தவண்ணப் பாடல்கள். 

அருணகிரி நாதரின் திருப்புகழ், திருவகுப்பு முதலான பாடல்கள் வண்ணம் என வழங்கப்படாத வண்ணப் பாடல்கள். பிரம்மோதய மெய்வழி சாலை ஆண்டவர்கள் இயற்றிய ஆதிமெய் உதயபூரண வேதாந்தத்தில்  பாடியுள்ள பூரண வண்ணப்பா  , மேற்கண்ட பல வண்ண வகைகளை உள்ளடக்கியது.  கவிராச பிள்ளை பாடிய திருவண்ணாமலையார் வண்ணம் இவ் வகையில் தோன்றிய முதல் வண்ணப் பாடல்கள். 

## இவற்றையும் காண்க
* வனப்பு

## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
வனப்பு

**வனப்பு** என்பது ஒருவரின் உடலுருவம் முழுவதிலும் தோன்றும் அழகு. அதுபோல ஒரு நூல்-முழுமையில் காணப்படும் அழகைத் தொல்காப்பியம் **வனப்பியல்** எனக் குறிப்பிட்டு அதனை எட்டு வகையாகப் பகுத்துக் காட்டுகிறது. அந்த வனப்புகள் இங்குத் தரப்பட்டு விளக்கப்படுகின்றன. 

எண்வகை வனப்புகளில் அமையும் நூல்களுக்குச் சான்றுகள் :

1) **அம்மை** - திருக்குறள் , ஆத்திசூடி.

2) **அழகு** - நெடுந்தொகை போன்றவை

3) **தொன்மை** - சிலப்பதிகாரம் (நச்சினார்க்கினியர்), இராம சரிதம், தகடூர் யாத்திரை.

4) **தோல்** - மலைபடுகடாம் (இளம்பூரணர்)

5) **விருந்து** - முத்தொள்ளாயிரம் (பேராசிரியர்)

6) **இயைபு** - மணிமேகலை, பெருங்கதை

7) **புலன்** - முக்கூடற்பள்ளு, குறவஞ்சி, ஏற்றப்பாட்டு, குழந்தைப் பாடல்கள் 

8) **இழைபு** -கலித்தொகை, பரிபாடல் (பேராசிரியர்)

## இவற்றையும் காண்க
* வண்ணம்

## '''குறிப்பு'''

பகுப்பு:நூல் வனப்புகள்
அம்மை (நூல்வனப்பு)

**அம்மை** என்பது நூலின் வனப்பு இயல்புகள் எட்டில் ஒன்று. அம்மை வனப்பியல் நூலானது சில மெல்லிய சொற்களைக் கொண்டிருக்கும். அம்மை என்பது குணப்பெயர். அது அமைதிப்பாட்டு  நின்றமையின் 'அம்மை' என்று ஆயிற்று என்பது பேராசிரியர் இதற்குத் தரும் விளக்கம். திருக்குறள் அம்மை-வனப்பு கொண்ட நூல் எனத் தொல்காப்பிய உரையாசிரியர்கள் காட்டுகின்றனர்.

;அம்மை வனப்பு

:அறிவினான் ஆகுவ(து) உண்டோ பிறிதின்நோய்
:தன்நோய்போல் போற்றாக் கடை - திருக்குறள்

:அறம் செய விரும்பு - ஔவையார் ஆத்திசூடி

## அடிக்குறிப்புகள்

பகுப்பு:நூல் வனப்புகள்
வைணவ குழூஉக்குறி

**வைணவ குழூஉக்குறி**, அல்லது **வைணவ பரிபாசை** என்பது வைணவத் தமிழர்களுக்கிடையே வழங்கி வரும் தமிழ் வழக்கு. சில உதாரணங்கள் கீழே தரப்பட்டுள்ளன:

* இறைவன் - பெருமாள்.
* இறைவி - தாயார், பிராட்டி, நாச்சியார்
* கருடன் - பெரிய திருவடி.
* ஆஞ்சநேயர் - சிறிய திருவடி.
* பூஜை செய்தல் - திருவாராதனம்.
* நாமம் - திருமண்
* நாமம் இடுதல் - திருமண் காப்பு தரித்தல்.
* துளசி - திருத்துழாய்.
* ஏலக்காய் - பரிமள திரவியம்.
* வெற்றிலைப் பாக்கு - அடைக்காய்
* அபிஷேகம் - திருமஞ்சனம்
* பாடல் பெற்ற தலம் - மங்களாஸாசனம் பெற்ற கோயில்.
* பிரசாதம் படைத்தல் - அமுது பண்ணுதல்.
* பாயசம் - திருக்கண்ணலமுது.
* ரஸம் - சாற்றமுது (சாத்தமுது).
* கேசரி - ஜீரா
* புளியஞ்சாதம் - புளியோதரை
* தயிர் சாதம் - ததியோன்னம்.
* வடை - திருப்பணியாரம்.
* சாதம் - ப்ரஸாதம்.
* பரிமாறுதல் - சாதித்தல்.
* உடம்பு சௌக்யமா? - திருமேனி பாங்கா?
* தண்ணீர் - தீர்த்தம்.
* குளித்தல் - தீர்த்தமாடுதல்.
* சாமி கும்பிடுதல் - பெருமாளை சேவித்தல்
* மரணம் - ஆச்சாரியன் திருவடி அடைதல்
* பிரபந்தம் ஓதுதல் - சாற்றுமறை (அ) சாற்றுமுறை
* ஆண்பிள்ளை - நம்பி
* பெண்பிள்ளை - நங்கை

பகுப்பு:வைணவத் தமிழ் இலக்கியம்
பகுப்பு:தமிழின் வட்டார வழக்குகள்
அழகு (நூல்வனப்பு)

**அழகு** என்பது நூலின் வனப்பு இயல்புகள் எட்டில் ஒன்று.

நூலுக்கு அழகாக அமைவது செய்யுள் யாப்பு. இது செய்யுளுக்கு உரிய சொற்களைக்கொண்டு சீர்கள் அமைத்துச் செய்யப்படும். செய்யுளில் நடையழகும், அணியழகும் மிக்கும் செறிந்தும் காணப்படுவதால் செய்யுள் நடையையே நூலுக்கு அழகு எனக் கருதினர்.

செய்யுள் மொழி என்பது திரிசொல் பயிலாது வருவது என்றும், நூலின் அழகுக்கு நெடுந்தொகை  போன்றவற்றை எடுத்துக்காட்டாகக் கொள்ளலாம் என்றும் பேராசிரியர் விளக்குகிறார்.

## அடிக்குறிப்புகள்

பகுப்பு:நூல் வனப்புகள்
பாண்டியன் பராந்தக வீரநாராயணின் தளவாய்ப்புரச் செப்பேடுகள்

**பாண்டியன் பராந்தக வீரநாராயணின் தளவாய்ப்புரச் செப்பேடுகள்** எனப்படுபவை பராந்தக வீரநாராயணன் (கிபி 887) என்னும் பாண்டிய அரசனால் வெளியிடப்பட்ட செப்பேடுகள் ஆகும்

## வடிவமைப்பு
"இச் செப்பேடு, முனைகள் தட்டிச் சமன்படுத்திப் பிணைக்கப்பெற்ற வளையத்தில் கோக்கப்பெற்றுள்ள ஏழு இதழ்களைக் கொண்டுள்ளது.  இதழ்கள் 18 அங்குல நீளமும் 5 1/2 அங்குல அகலமும் உடையவை.  முத்திரை. செப்பேடுகளுடன் சேர்க்கப்பட்டிருக்கிறது.  முத்திரையில் மீனிரட்டை, புலி ஆகிய இரண்டு சின்ங்கள் கீழே ஒரு உருவில் பொறிக்கப்பட்டுள்ளது."

## மொழி
இச் செப்பேட்டின் 238 வரிகளை உடையது.  முதல் 65 வரிகள் வடமொழில் உள்ளன.  கிரந்த எழுத்துக்களால் எழுதப்பட்டுள்ளன.  173 வரிகள் தமிழில் உள்ளன.  இவை தமிழ் வட்டெழுத்தில் எழுதப்பட்டுள்ளன.  

## செய்தி
பல்வேறு இந்துப் புராணக் கதைகளும் வரலாற்றுச் செய்திகளும் இந்தச் செய்ப்பேடுகளில் குறிக்கப்பட்டுள்ளன.

## மேற்கோள்கள்


## உசாத்துணைகள்
* வே. மகாதேவன். (2009). *கல்வெட்டுக்கள்: வினா-விடை விளக்கம்*. சென்னை: சேகர் பதிப்பகம்.

பகுப்பு:தமிழ்ச் செப்பேடுகள்
பகுப்பு:கிரந்தச் செப்பேடுகள்
இயைபு (நூல்வனப்பு)

**இயைபு** என்பது நூலின் வனப்பு இயல்புகள் எட்டில் ஒன்று.

நூல் ஆசிரியப்பாவால் அமைந்து, ஞ், ண், ந், ம், ன் மெய்யெழுத்தோடு முடியும் பாடல்களைக் கொண்ட நூல் இயைபு என்னும் வனப்பினைக் கொண்டதாக எடுத்துக்கொள்ளப்படும். 

மணிமேகலை நூலிலுள்ள 30 காதைப் பாடல்களும் 'ன்' என்னும் எழுத்தில் முடிகின்றன. கொங்குவேளிர் இயற்றிய பெருங்கதை என்னும் நூலிலுள்ள பாடல்களும் இவ்வாறு முடிகின்றன. எனவே இவை இயைபு-வனப்பு நூல்கள். 

## இவற்றையும் காண்க
* வண்ணம்
## அடிக்குறிப்புகள்

பகுப்பு:நூல் வனப்புகள்
சாம்பிராணி

thumb|right|250px|சாம்பிராணி
**சாம்பிராணி** அல்லது **குமஞ்சம்** என்பது பிரங்கின்சென்ஸ் *(Frankincense)* எனப்படும் மரத்திலிருந்து வடியும் பால் அல்லது பிசின் ஆகும். பாஸ்வெல்லியா செர்ராட்டா *(Boswellia serrata)* என்ற தாவரக் குடும்பத்தைச் சேர்ந்தது. இது மிக மெதுவாக இறுகி, ஒளிபுகும் தன்மையும் எளிதில் எரியும் தன்மையுமுடைய சாம்பிராணியாக மாறுகிறது.

சாம்பிராணி, குமஞ்சம், குங்கிலியம் மரத்துவெள்ளை, பறங்கிச்சாம்பிராணி, வெள்ளைக்கீரை என்று பல பெயர்களால் அழைக்கப்படுகிறது. இச்சாம்பிராணியை எரித்தால் மிகுந்த மணத்தைப் பரப்பும். சாம்பிராணி மரங்கள் மேற்கத்திய நாடுகள் மற்றும் இந்தியாவில் குஜராத், அஸ்ஸாம், ராஜஸ்தான், பீகார், ஒரிஸா, மற்றும் தமிழ்நாட்டில் அதிமாக காணப்படுகின்றன. தமிழ்நாட்டில் குறிப்பாக கல்வராயன், சேர்வராயன் மலைச்சரிவுகளில் 500 மீ – 700 மீ உயரத்தில் காணப்படுகிறது. சாம்பிராணி மரம் உறுதியானது. எனினும் எளிதில் அறுக்கவும், இழைக்கவும் முடியும். இவ்வகை மரங்கள் தீக்குச்சிகள் தயாரிக்கப் பெரிதும் பயன்படுகின்றன. நவம்பர் மாதம் முதல் ஜூலை வரையிலான காலங்களில் இம்மரங்களிலிருந்து பால் அதிகமாக வடியும். ஆண்டு ஒன்றிற்கு 1 கி.கி வரையில் ஒரு மரத்திலிருந்து சாம்பிராணி பெற முடியும்.

## பயன்பாடு
thumb|சாம்பிராணி புகை
பண்டைய காலம் முதல் மதவழிபாட்டிற்கும் மருத்துவத்திற்கும் சாம்பிராணி பயன்பட்டு வருகிறது

## வேதியியல் உள்ளடக்கம்
thumb|right|150px|சாம்பிராணியில் காணப்படும் முக்கிய் வினைக் கூறான பொசுவெல்லிக் காடி (β-boswellic acid)

சாம்பிராணியில் காணப்படும் சில வேதியியல் கூறுகள்:

*காடித் தன்மையான பிசின் (56 சதவீதம்), அல்ககோலில் கரையக் கூடியது, வேதியியல் குறியீடு: **C**20**H**32**O**4"
*பசை 30–36%
*3-அசரைல்-பீட்டா-பொசுவெல்லிக் காடி 
*அல்பா பொசுவெலிக் காடி
*4-O-மீதைல்-குளுக்குரோனிக் காடி 
*பெலன்டிரின்

## மேற்கோள்கள்

## வெளி இணைப்புகள்

பகுப்பு:நறுமணப் பொருட்கள்
தொன்மை (நூல்வனப்பு)

**தொன்மை** என்பது நூலின் வனப்பு இயல்புகள் எட்டில் ஒன்று. 

கதை உரை இயைந்து வருவது தொன்மை வனப்பியல் என்பது இளம்பூரணர் கருத்து. இந்தத் தொன்மை 
# இராம-சரிதம்,
# பாண்டவ-சரிதம்

முதலானவற்றின்மேல் வரும் செய்யுள் என்று இவர் குறிப்பிடுகிறார்.

# பெருந்தேவனாரால் பாடப்பட்ட பாரதம்,
# தகடூர் யாத்திரை
போல்வன தொன்மை என்பது பேராசிரியர் கருத்து.

# உரையிடையிட்ட பாட்டுடைச் செய்யுளாக வரும் சிலப்பதிகாரம்
தொன்மை-வனப்பு கொண்ட நூல் என்பது நச்சினார்க்கினியர் கருத்து.

## இவற்றையும் காண்க
* வண்ணம்
## அடிக்குறிப்பு

பகுப்பு:நூல் வனப்புகள்
ஜோசப் வில்சன் ஸ்வான்

**ஜோசப் வில்சன் ஸ்வான்** இங்கிலாந்தைச் சேர்ந்த இயற்பியலாளர் மற்றும் வேதியியலாளர். மின்சார விளக்குக்கான வெற்றிடத்தைக் கொண்ட மின் குமிழொன்றை முதலில் உருவாக்கியவர். மின் ஒளி விளக்கைப் பற்றிய தனது கண்டுபிடிப்புகள் பற்றி ஸ்வான் 18 டிசம்பர் 1878 அன்று டைனேயில் உள்ள  நியூகேஸில் என்ற இடத்தில் விரிவுரை ஆற்றினார். ஆனால் 1880 வரை தான் கண்டறிந்த மின் விளக்கிற்காக காப்புரிமை பெறவில்லை. அதன் பின்னரே 1880 அன்று தாமசு ஆல்வா எடிசனால் காப்புரிமை பெறப்பட்டது. 1881 ல், லண்டனில் உள்ள வெஸ்ட்மின்ஸ்டர் நகரத்தில் சேவாய் திரையரங்கில், ஸ்வான் மின்சாரம் மூலம் தனது மின்விளக்கை எரியவிட்டார். உலகில் நாடகம் மற்றும் பொது அரங்குகளில் மின் விளக்கு எரிந்தது இதுவே முதல் முறையாகும் 

1904 ஆம் ஆண்டில், இங்கிலாந்து மன்னர் ஏழாம் எட்வர்ட் என்பவரால் ஜோசப் ஸ்வானுக்கு  'சர்' என்னும் வீரப்பட்டம் வழங்கப்பட்டது. இங்கிலாந்தின் ராயல் சொசைட்டி 'ஹுக்த்ஸ் பதக்கம்' வழங்கியது. மற்றும் பாராசெயூட்டிகல் சொசைட்டி ஜோசப் ஸ்வானை கெளரவ உறுப்பினராக ஏற்றுக் கொண்டது. பிரான்சு அரசாங்கம் *லீஜன் டி ஹானர்* (Légion d'honneur) எனப்படும் சிறப்பை வழங்கியது குறிப்பிடத்தக்கது.
1881 ல் பாரிஸ் ஒரு சர்வதேசக் கண்காட்சியில் ஜோசப் ஸ்வானின் கண்டுபிடிப்புகள் அதில் இடம்பெற்றிருந்தன. மேலும் ஸ்வான் இந்த கண்டுபிடிப்புக்கு நன்றி தெரிவிக்கும் வகையில் பாரீஸ் நகரம் முழுதும் மின்சார விளக்குகளால் ஒளிர்ந்தது.
## இளமை
ஜோசப் ஸ்வான் 1828 ஆம் ஆண்டு இங்கிலாந்து நாட்டில் பிசப்வேர்மௌத் எனுமிடத்தில் உள்ள பாலியன் ஹாலில் (தற்போது இது சுந்தர்லேண்ட் எனுமிடத்தில் ஒரு பகுதி) ஒரு எளிய குடும்பத்தில் பிறந்தார். தந்தை ஜான் ஸ்வான், தாயார் இசெபெல்லா கேமரூன் ஆவர். ஜோசப் ஸ்வான் தனது குடும்ப வறுமை நிலையிலும் இயற்பியல், வேதியல் ஆகிய இரண்டு துறைகளிலும் மிகச்சிறந்த புலமை பெற்றார். டைனேவில் உள்ள ஒரு மருந்து நிறுவனத்தில் பயிற்சியாளராகச் சேர்ந்தார். பின்னர் மாவ்சன் என்ற வேதிப்பொருட்கள் தயாரிப்பு நிறுவனத்தில் பங்குதாரராக உயர்ந்தார்.

## மேற்கோள்கள்

பகுப்பு:1828 பிறப்புகள்
பகுப்பு:1914 இறப்புகள்
பகுப்பு:ஆங்கிலேய வேதியியலாளர்கள்
பகுப்பு:ஆங்கிலேயக் கண்டுபிடிப்பாளர்கள்
பகுப்பு:ஆங்கிலேய இயற்பியலாளர்கள்
சுறா (திரைப்படம்)

***சுறா*** (*Sura*) என்பது 2010ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் எசு. பி. இராச்குமாரின் இயக்கத்திலும் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. சுறா விசயின் 50ஆவது திரைப்படமாகும். சங்கிலி முருகனால் தயாரிக்கப்பட்ட இத்திரைப்படம் சன் படங்களால் வழங்கப்பட்டு, பார்வையாளர்களிடத்திலிருந்து எதிர்மறையான திறனாய்வுகளைப் பெற்றுக் கொண்டது.. இத்திரைப்படம் இணையத் திரைப்படத் தரவுத்தளத்தின் பயனர் கருத்துக்கணிப்பின் படி கடைசி நூறு இடங்களுள் 36ஆவது இடத்தைப் பெற்றுக் கொண்டது.  இந்தத் திரைப்படம் சோட்டா மும்பை என்ற மலையாளப் படத்தைத் தழுவியே வெளிவந்துள்ளது. இந்த படம் விநியோகஸ்தர்களுக்கு நஷ்டம் என்பதால் அவர்களுக்கு சாட்டிலைட் உரிமையை இலவசமாக பெற்று தொலைக்காட்சியில் நல்ல வரவேற்பைப் பெற்றது.

## கதைக்கரு

சுறா திரைப்படத்தின் கதை தமிழ்நாட்டின் கரையோரப் பகுதியில் உள்ள ஊரான யாழ் நகரில் இடம்பெறுகிறது. சுறாவும் (விசய்) அம்பர்லாவும் (வடிவேலு) யாழ் நகரிலேயே பிறந்து வளர்கின்றனர். வளர்ப்பு நாய் இறந்ததாக நினைத்துக் கொண்டு, கவலையில் தற்கொலை செய்ய முயலும் பூர்ணிமாவைக் (தமன்னா) காப்பாற்றுகிறார் சுறா.

சுறாவும் பூர்ணிமாவும் ஒருவரையொருவர் காதலிக்கத் தொடங்குகிறார்கள். கதை நகர்ந்து கொண்டிருக்கும்போது, அமைச்சர் சமுத்திர இராசா (தேவு கில்) மீனவர்கள் வாழும் நிலத்தைக் கைப்பற்ற நினைக்கிறார். ஆனால், அதனைத் தடுத்து நிறுத்துகிறார் சுறா. தனது பலத்தைப் பயன்படுத்திச் சுறாவை அழிக்க நினைக்கிறார் சமுத்திர இராசா. ஆனாலும் தன்னந்தனியாகவே சமுத்திர இராசாவையும் அவரது குழுவினரையும் எதிர்த்து வெற்றி கொள்கிறார் சுறா.

## நடிகர்கள்
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#B0C4DE" align="center"
! நடிகர் !! கதைமாந்தர்
|-
|விசய் || சுறா
|-
|தமன்னா || பூர்ணிமா
|-
|தேவு கில் || சமுத்திர இராசா
|-
|வடிவேலு || அம்பர்லா
|-
|சிறீமன் || தண்டபாணி
|-
|இரியாசு கான் || தாசு
|-
|சுசாதா || சுறாவின் தாய்
|-
|மதன் பாபு || மதன் பாபு
|-
|இராதா இரவி || மாதா கோயில் அருட்தந்தை
|-நகாராஜா.குப்பை தலைவர்
|இளவரசு

## பாடல்கள்

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:சுஜாதா நடித்த திரைப்படங்கள்